kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Ардагерлер үйінде де мереке
Күні: 30.12.2015, 192 рет оқылды
Аудандық мәде ниет үйінде ардагерлерге арналған жаңажылдық шырша тойы өтті. Кешке аудан әкімі Мұрат Мұқаев, аудандық ардагерлер ұйымының мүшелері, ауданымызда ұзақ жылдар бойы еңбек еткен әр саланың белсенді зейнеткерлері, «Нұр Отан» партиясы аудандық филиалы төрағасының бірінші орынбасары Асхат Молдағалиев, аудандық мәслихат хатшысы Тахир Қадимов, аудандық ішкі саясат бөлімінің басшысы Айдарбек Жұманиязов, аудандық тілдерді дамыту, дене шынықтыру және спорт бөлімінің міндетін атқарушы Бекежан Шарафутдинов, ауылдық округтердің ардагерлер ұйымының төрағалары қатысты. Алғашқы құттықтау сөз аудан әкімі Мұрат Рахметұлына ұсынылып, жүрекжарды лебізін арнап, еліміз үшін аянбай тер төккен қарияларға ризашылығын білдіріп, жаңа жылмен құттықтады. Содан соң сөз алған аудандық ардагерлер ұйымының төрағасы Амангелді Уәлиев келе жатырған мешін жылымен көпшілікті қызу құттықтап, аудандық ардагерлер ұйымының атынан ардагерлерге жаңажылдық сыйлықтар табыс етті. Сонымен қатар бұл думанды кеште Ақтоты Ешматова «Жаңа жыл», «Надежда» әжелер ансамблі «Дудар-ай», әнші әжеміз Маржан  Дегетаева  «Ой цветет калина» әндерін, бишілер «Мешіндер» биін билеп, тағы басқа көркемөнерпаздар көпшілікке өнерлерін паш етіп,  Аяз ата мен Ақшақардың көңілінен шықты. Ата-әжелеріміз Шәмші Қалдаяқовтың әндерінен попурри айтып, вальс ырғағында тербеліп биледі. Жүздерінен қуаныш лебі сезіліп, ыстық-ыстық тілектерін айтты. Арайлым РАШИТҚЫЗЫ
Шыршаның жаны шаттыққа толды
Күні: 30.12.2015, 206 рет оқылды
Аудандық мәдениет үйінде аудан әкімдігінің «Сиқырлы Жаңа жыл» атты жаңажылдық шырша тойы өтті. Оқушылардың жүзінде қуаныш, көздерінде нұр ойнаған, бәрі сәнді киінген. Кенеттен ортаға аққала келіп сиқырлы таяқшамен балалардың көмегімен  аудан әкімі Мұрат Мұқаевпен  бірге шырша шамын жақты. Мерекелік құттықтау сөз аудан әкімі Мұрат Рахметұлына ұсынылып: «Құрметті балалар! Баршаңызды келе жатырған жаңа жылдарыңызбен шын жүректен құттықтаймын! Жаңа жыл жақсы өзгерістерге, қуанышты кездесулерге, бақытты оқиғаларға толы болсын. Әрбір шаңыраққа бейбіт өмір, тыныштық және мол жақсылықтар әкелсін. Әрқашан оқуда озат болып, еліміздің өркендеуіне үлес қосып, үлкен азамат болып ержетіңдер! Қазақстанымыздың гүлденуіне септігін тигізетін мына сендерсіңдер. Сондықтан да болашақтарың жарқын, келешектерің кемел болсын!» деген ыстық лебізін арнады. Күтпеген жерден ортаға мұз ханшайымы келіп, балаларға қаһарын шашты, жаңажылдық кештің шырқын бұзатынын айтып, оқушыларды қорқытты. Алайда олар мұз ханшайымының тілін тауып, бәрі бірге көңілді би билеп, ойын ойнады. Содан соң ортаға үлкен қорапша әкелініп, барлығы жиналып қорапшада қандай сыйлық бар екен деп ашып қараса, ішінен сиқыршы шықты. Бұны көрген балалар қуанышқа кенеліп, сиқыршының өнерін тамашалады. Сиқыршымен қосылып балалар көптен күткен Аяз ата мен Ақшақарды ортаға шақырып, бірі билесе, бірі ән салып, енді бірі жырдан шашу шашты. Жаңажылдық думанды кеште әр мектептен келген оқушылар өздерінің өнерлерін ортаға салып, көптің көңілінен шыға білді.  Кеш соңында костюмдер шеруі өтіп, мерекелік киім киген  мектеп директорлары мен оқушылар сән-салтанатымен көпшілікке таныстырылып, балаларға аудан әкімдігі атынан сыйлықтар табыс етілді. Арайлым КЕСЕКОВА.
Ұзынкөлдіктер Жолдауға қолдау білдіруде
Күні: 30.12.2015, 190 рет оқылды
Ұзынкөл ауылындағы білім ордасында ҚР Президенті Н.Назарбаевтың жаңа Жолдауын  насихаттау бағытында ауыл мекеме, ұйымдары мен тұрғындарының қатысуымен жиын оздырылды.  Аталмыш жиынды ауыл әкімі Алтай Бақтығалиев ашып, жүргізіп отырды. -Өзіңізге белгілі ағымдағы жылы 30 қараша күні  Елбасымыз Нұрсұлтан Әбішұлы Назарбаев «Қазақстан жаңа жаһандық нақты ахуалда: өсім, реформалар, даму» атты Қазақстан халқына арнаған кезекті Жолдауын жариялаған еді. Жолдауды  насихаттау  және түсіндіру  мақсатында елімізде  жұмыстар жүргізілуде. Біздің ауылдағы мекеме, ұйым ұжымдары арасында Жолдауды қызу талқылап, жерлестеріміз өз ой-пікірлерін білдірген болатын. Жолдаудың негізгі  бағыттарын түсіндіру үшін  ортамызға «Нұр Отан» партиясы аудандық филиалы төрағасының бірінші орынбасары Асхат Молдағалиев және аудандық «Шұғыла» қоғамдық-саяси газетінің директор-редакторы Ахмедияр Батырханов келіп отыр, — деді Алтай Бақтығалиұлы. -Елбасының  күні кеше жарияланған Жолдауы  әлемдік дағдарыс жағдайындағы еліміздің іс-қимылдарына арналған. Жолдауда сын-қатерлерге байланысты дағдарыстан шығудың негізгі қадамдары аталған, -деп сөз бастады Асхат Хамитұлы. -Содан соң, баяндамашы қазіргі әлемдік ахуал экономикалық және саяси тұрақсыздықты көрсетіп отыр дей келе, Жолдаудағы мәліметтерді негізге ала отырып, қазіргі әлемдік дамудың 4 сын-қатеріне жеке-жеке тоқталып, Қазақстан бастан өткізген дағдарыстар жайын және дағдарысқа қарсы алдын алу стратегиясының негізгі элементтерін тізіп шықты. Дағдарысқа қарсы және құрылымдық жаңарулардың бес бағытын  баяндамасына арқау ете келіп,  ұзынкөлдіктерді Жолдауды жүзеге  асыруға белсене қатысуға шақырды. Өз кезегінде Ахмедияр Қуанұлы тарихи құжаттағы басым бағыттарға тоқталып, өткен жылғы «Нұрлы жол – болашаққа бастар жол» атты Жолдаудағы  ел экономикасын дамытуға арналған тұстары мен жаңа Жолдаудағы басымдықтар жайын салыстыра отырып, Ұлт Көшбасшысы Нұрсұлтан Назарбаевтың төрткүл дүниеге танымал саяси қайраткер екендігін жиналған қауымға дәлелді сөзімен айтып  өтті. Айша Сақтапбергенова, Гүлшара Жапақова, Нұрлыбек Дәулетов, Айнагүл Сапарова, ауыл ақсақалы Ибрайым Ажығалиевтер Елбасы Жолдауы турасында өз ой-пікірлерін айтып, маңызды құжаттың жүзеге асырылуына ауыл халқы болып атсалысуға әзір екендіктерін жеткізді. Одан әрі Ұзынкөл ауылдық округіне қарасты Еңбекші елді мекенінде жалғасын тапқан жиында Асхат Хамитұлының баяндамасынан соң бастауыш мектеп мұғалімі Айжанар Абдолова және зейнеткер Қалу Сүлейменов ортаға шығып, Жолдауды ауылдастары қолдауға әрқашан әзір екендіктерін айта келіп, ел аман, жұрт тыныш болсын деп сөздерін тәмамдады.   А.ҚАРШЕКЕ.
Аудан активі Елбасының Жолдауын талқылады
Күні: 30.12.2015, 200 рет оқылды
Аудан әкімдігінің мәжіліс залында аудан активі бас қосып, Елбасы Н.Ә.Назарбаевтың «Қазақстан жаңа жаһандық ахуалда: өсім, реформалар, дам у» атты Қазақстан халқына Жолдауын талқылады. Алдымен, аудан әкімі Мұрат Мұқаев баяндама оқып: -Елбасының жыл сайынғы дәстүрлі Жолдауының негізгі өзегі – еліміздің экономикасы және оны дамыту мәселелері. Бұл Жолдау ды дағдарысқа қарсы барлық мүмкіндіктерімізді іске қосуды талап еткен экономикалық құжат деуге толық негіз бар. Біздің ауқымды экономикалық саясаттағы қадамымыз – әлемнің ең дамыған 30 елдің қатарына бару жолы. Осыған орай алдағы уақытта дағдарысқа қарсы және құрылымдық жаңаруларды жүзеге асыру мақсатында Елбасымыз Нұрсұлтан Әбішұлы Назарбаев Жолдауда бес негізгі бағытты айқындап берді. Олар: қаржы секторын тұрақтандыру; бюджет саясатын оңтайландыру; жекешелендіру және экономикалық бәсекелестікті ынталандыру; жаңа инвестициялық саясаттың негіздері және бесінші бағыт – жаңа әлеуметтік саясат. Ендеше, біздің алдымызда тұрған мақсат – барлығымыз күш-жігерімізді біріктіріп, осы аталған бес бағыт бойынша Елбасы тапсырған нақты міндеттерді жүзеге асыру, — деді. Жиында жарыссөзге кезек беріліп, аудандық ардагерлер кеңесінің төрағасы Амангелді Уәлиев, аудандық жұмыспен қамту және әлеуметтік бағдарламалар бөлімінің басшысы Жанар Қошанова, Жәнібек колледжінің директоры Берік Ихсанов, аудандық «Ақбастау» қоғамдық бірлестігінің төрағасы Сағынбек Стамов Елбасы Жолдауының өзектілігі жайлы сөз қозғады. Президент өз Жолдауында халқына салмақты ой тастап, дәлелді тұжырым жасай отырып, нақты бағыт ұсынғандығын айтып өтті. Аудан басшысы Мұрат Рахметұлы ау дан активіне Елбасының Жолдауын халыққа кеңінен насихаттап, түсіндіру жұмыстарын жүргізуді тапсырды. Жәнібек ауданы активі жиналысының соңында Қарар қабылданды. Д.Оспан
Күні: 30.12.2015, 176 рет оқылды
Таяуда Орал қаласында Қазақстан Республикасының Тәуелсіздігі күніне арналған қол күресінен жасөспірімдер мен жастар және қыздар арасында балалар-жасөспірімдер спорт мектебінің ашық біріншілігі оздырылды. Жарысқа біздің ауданның спортшылары қатысып, 1998 және одан кейінгі жылдары дүниеге келген жасөспірімдер арасында 40 келі салмақта бақ сынаған Асылжан Исқалиев 1-орын, ал 65 келі салмақта Орынбек Рүстемов 2-орынды иемденді. 1995-1997 жж. дүниеге келген жастар арасында Артур Веденин 60 келі салмақта 3-орын және Меңдіхан Досқалиев 70 келіде 1-орынды ұтып алды. Сондай-ақ, қыздар арасында Диана Жаңалиева 35 келі салмақта өнер көрсетіп жеңіс тұғырынан көрінді. «Бұлақ көрсең, көзін аш» деген қағиданы ұстанып, осындай шәкірттерді тәрбиелеген Жәнібек Бисекешов пен Марал Төлешовтей талантты бапкерлердің еңбегі елеулі екендігі сөзсіз. Д.ОСПАН
Күні: 30.12.2015, 180 рет оқылды
«Жәнібек» шекара бөлімшесінде 14 желтоқсан күні сағат 0:30 шамасында Қазақстан Республикасынан Ресей Федерациясына «Т 503 СУ 64» нөмірлі көлікпен өтпекші болған РФ азаматшасы М.В.Панченконың сырт киім қалтасын және қол жүгін тексеру кезінде шекара нарядындағы сержанттар: Бауыржан Акишев пен Мерхат Молдағалиев киіктің 17 мүйізін тапқан. Азаматша М.В.Панченко мен киіктің мүйіздері Жәнібек аудандық ІІБ-ге тапсырылды. Қазіргі кезде тексеру амалдары жүргізілуде. Д.ОСПАН.
Туризмнің 10 жылдығын атап өтті
Күні: 30.12.2015, 252 рет оқылды
Жәнібек аудандық балалар-жасөспірі мдер туризмі және экология орталығының құрылғанына 10 жыл толуына орай Т.Жароков атындағы жалпы білім беретін орта мектепте «Жәнібек аудандық балалар-жасөспірімдер туризмі және экология орталығының жетістіктері мен келешекке жоспарлары» атты семинар-кеңес оздырылды. Семинар басталмас бұрын оған қатысушылар мектептің мұражайында және облыстық тарихи-өлкетану мұражайының аудандық филиалында болып, онда жинақталған тарихи құжаттармен, жәдігерлермен жан-жақты танысты. Семинарды аталған орталықтың оқу ісінің меңгерушісі Меңдігүл Қуанәлиева кіріспе сөзбен ашып, келген қонақтарды таныстырып өтті. -Биыл еліміз үшін елеулі мерекелер жылы болды, Қазақстан халқы Ассамблеясының 20, Қазақстан Республикасы Конституциясының 20, Ұлы Жеңістің 70 және Қазақ хандығының 550 жылдығы кең көлемде тойланды. Өзінің онжылдық мерейтойын атап өткелі отырған аудандық балалар-жасөспірімдер туризмі және экология орталығы 2005 жылдың 1 желтоқсанында құрылған болатын. Оған кезінде А.Талпақов, А.Бақтығалиев, Б.Ихсанов, М.Идаев басшылық етсе, қазіргі таңда Т.Сәрсенбай директорлық лауазымды абыроймен атқарып келеді. Осы жылдар ішінде орталықтың оқушылары туристік-өлкетану бағытындағы аудандық, облыстық деңгейдегі түрлі шараларда жүлделі орындардан көрінуде. Орталықтың ұжымын мерейтойларымен құттықтай отырып, алдағы уақытта мықты денсаулық, шығармашылық табыс тілеймін,- деді алғашқы болып сөз алған «Нұр Отан» партиясы аудандық филиалы төрағасының бірінші орынбасары Асхат Молдағалиев. Бұдан кейін ол аудандық балалар-жасөспірімдер туризмі және экология орталығының қосымша білім беру педагогы Саясат Рашитұлын, Х.Халиуллин атындағы ЖББОМ турұйымдастырушысы Елдос Саматұлын, Т.Жароков атындағы ЖББОМ 11-сынып оқушысы Софья Сағынәлиеваны, Т.Жароков атындағы ЖББОМ 10-сынып оқушысы Құралай Мұхитты, Т.Жароков атындағы ЖББОМ 9-сынып оқушысы Эльдар Қыдырғалиевті, №1 ЖБОММ 7- сынып оқушысы Айшат Хамзинаны, №1 ЖББОМ 7- сынып оқушысы Алина Меркенованы аудан әкімі Мұрат Мұқаевтың алғыс хатымен марапаттады. Ал, аудандық білім беру бөлімінің басшысы Мұрат Ғазезов орталық ұжымын мерекелерімен құттықтай келіп, оның директоры Тұрдыбек Сәрсенбайға, Ұзынкөл ЖББОМ қосымша білім беру педагогі Күләнда Ғабдуллинаға, А.Оразбаева атындағы ЖББНМ-нің тарих пәнінің мұғалімі Меңдігүл Фазыловаға, Тегісшіл ЖББНМ қосымша білім беру педагогі Айжан Исқақоваға аудандық білім беру бөлімінің алғыс хатын табыстады. Өз кезегінде Тұрдыбек Қуанышұлы балалар-жасөспірімдер туризмі және экология орталығының атынан туризм жұмысын баспасөз бетінде белсенді насихаттағаны үшін аудандық «Шұғыла» қоғамдық-саяси газетінің жауапты хатшысы Асқар Құсайыновты, орталықтың әдіскері Асқар Есекеевті, А.Оразбаева атындағы ЖББНМ қосымша білім беру педагогі Есенгелді Жексеновті, Т.Жароков атындағы ЖББОМ қосымша білім беру педагогі Фатима Алимоваларды алғыс хатпен марапаттады. Семинар-кеңес барысында, сондай-ақ Ұзынкөл ЖББОМ-ның ҚББ педагогі К.Ғабдуллина «Тарих оқушыларды ұлтжандылыққа тәрбиелейді», Тегісшіл ЖББНМ-ның ҚББ педагогі А.Исқақова «Мектептегі өлкетану жұмысы, оны ұйымдастыру және негізгі түрлері», А.Оразбаева атындағы ЖББНМ-ның ҚББ педагогі Е.Жексенов «Мектептің туристік-өлкетану бағытындағы қызметі және оқу-тәрбие жүйесіндегі рөлі» тақырыптарында слайд арқылы хабарламалар жасады. Орталықтың ҚББ педагогтері М.Қанаев пен С.Тастенов оқушылармен «Спорттық лабиринт» және «Тау туризмінен зардап шегушіні құтқару» атты шеберлік сыныптарын өткізді. Кейіннен семинар-кеңеске қатысушылар өзара пікір алмасып, семинар жұмысы қорытындыланған соң, «Өнерлі өрендер», «Бард әндер» үйірмесі оқушыларының шағын концертін тамашалады. А.ҚҚСАЙЫНОВ
Аталар жолымен, ағалар ізімен
Күні: 30.12.2015, 288 рет оқылды
Т.Жароков атындағы мектептен түлеп ұшқан 1960 жылдың түлегі, «Алтын медаль» иегері Мұхтар Қисықов, білім беру саласының үздігі Мәншүк Исқақова бүгін аталмыш мектептің тыныс-тіршілігімен танысып, 80 жылдық мерейтойымен құттықтай келді. Сәнді киініп, қаз-қатар тізілген оқушылар мектепке келген қонақтарды зор қуанышпен қарсы алды. Келген меймандар мектептің шежірелі тарихы тұнған мұражайын тамашалады. Білім ордасы қаланған жылдан бастап жинақталған мәліметтермен, үздік түлектермен, аталмыш оқу орнының жетістіктерін мектеп оқушылары баяндап, мұражаймен таныстырды. Содан соң 16 желтоқсан – Тәуелсіздік күніне орай «Жас Ұлан» ұйымына қабылдау мақсатында «Жас Ұлан – жарқын болашақ» атты салтанатты жиын оздырылды. Шараға аудан орталығындағы мекемелердің, қоғамдық ұйымдардың басшылары қатысты. Жиында мектеп директоры Ерментай Жұмагереев құттықтау сөз сөйлесе, сыйлы қонағымыз Мұхтар Құрманғалиұлы жасұландықтарға ыстық лебізі мен ақжарма тілегін жеткізді. Салтанатты шарада 5-сынып оқушысы Ақан Мектепқалиев «Қазақ елі» әнін шырқады. «Жас Ұлан» ұйымына қабылданушы оқушылар ортаға шақырылып, төсбелгі тағу құрметі келген қонақтар мен мектепішілік «Жас Ұлан» ұйымының белсенділеріне ұсынылып, тағатсыздана күтіп тұрған оқушыларға төсбелгі және галстук тағылды. 6-сынып оқушысы Бекзат Сейтешов «Жас Ұлан» ұйымының антын қабылдап, жиын соңы аталмыш ұйымның әнұранымен аяқталды. Одан әрмен келген меймандар акт залына беттеді. Концерттің шымылдығын ақын Назгүл Кәрімова «Мектепке арнау» жырымен ашты. Мектеп оқушыларынан құрылған хор дирижер Нарынбек Халеловтың сүйемелдеуімен білім ұясының гимнін орындап, мектептің қысқаша тарихынан сыр шертетін бейнебаян көрсетілді. 2-сынып оқушысы Гүлім Биғалиеваның орындауындағы «Мектебім» әні концерттің шырайын аша түсті. Осы кештің құрметті қонағы Мәншүк Жәмелетдинқызы сөз алып, мектеп ұжымын мерекемен құттықтап, жылы естеліктер айтса, Мұхтар Қисықов Серік Сейітманның «Қара шаңырақ» кітабы мен Шмидт Айталиевтің өмірі мен еңбек жолы суреттелген бейнетаспаны естелікке сыйға тартты. Меймандарға оқушылар тарапынан сұрақтар қойылып, тұшымды жауаптар айтылды. Хәкім Абай «Өлді деуге бола ма, ойлаңдаршы, Өлмейтұғын артына із қалдырған» демекші, осы мектепте қызмет атқарған, дүниеден озған бірқатар ұстаздар хақында слайд көрсетіліп, олардың бітім-болмыстарын еске алды. Концерттің соңы Асылбек Есенғалиевтің орындауында «Жәнібегім» әнімен қорытындыланды. Арайлым РАШИТҚЫЗЫ.
Күні: 30.12.2015, 210 рет оқылды
Биыл «Жұмыспен қамту-2020 жол картасы» бағдарламасының екінші бағыты бойынша несие алғандардың алдағы күнге жоспарлаған жұмыстарының жобасымен танысу мақсатында Жақсыбай ауылына барған едік. Жолшыбай аудандық жұмыспен қамту орталығының директоры Нұрпейіс Елемесов осы ауылдағы үш-төрт адамның бағдарламаның тиімді жағын жақсы түсініп, биыл несие алуға ниеттенгенін айтты. –Қазір барғанымызда ауылда болса, олармен сөйлесуге болады. Бәрі де өз күшіне өздері сенімді еңбекқор жандар,-деді ол. Жақсыбай ауылының тұрғыны Әділбек Тілебалиев биыл аталмыш бағдарлама бойынша 2 миллион теңге несие алған. Ол әкесі жетекшілік ететін «Жақсылық» шаруа қожалығының мүшесі болып саналады. Бұрнағы жылдан бастап ауыз су құбырында жұмыс істеп, ауыл тұрғындарының мекенжайларын таза сумен қамтамасыз етіп тұрған Әділбек өткен жылы ауыз су құбырын жекешелендіріп алған. Тұрғындарды ауыз сумен тұрақты түрде қамтамасыз етуді жауапкершілігіне алу мақсатында «Ернұр» жеке кәсіпкерлігін ашыпты. Үстіміздегі жылғы жаз айында алған несиесіне ауылдағы жеке тұрғындардан 16 бас ірі қара сатып алған. Әрбіреуінің құны 125 мың теңге тұрады. Қазір оларды өздерінің  шаруа қожалығына қосып бағып отыр. Алдағы уақытта одан төл алып, мал басын көбейтпек. -2017 жылдың ақпанынан бастап бережағымды төлеймін. Оған дейінгі уақыт аралығында несиеге алған малымды төлдетіп, өсіріп, сатуды жоспарлап отырмын. Несиені сол малдың төлі арқылы өтеймін. Төлін тапсырғаннан кейін мал өзіме қалады. Қарапайым есепке сүйенсек, бағдарламаға сәйкес несие алып, оған мал саудалап, ұстаған жан ұтпаса, ұтылмайды,-дейді Әділбек өз сөзінде. Аталған ауылда тұратын Нұрлан Шарафутдинов та бағдарламаның екінші бағытына сай биыл 1 млн. 100 мың теңге несие алып, оған өзінің бизнес жоспары бойынша 5 жылқы мен 5 қой саудалаған. Оның мекенжайына жақындағанымызда Нұрлан бір жылқысын сойып, етін Оралдағы «Ел ырысы» жәрмеңкесіне жөнелтпек болып, автокөлікке тиеп жатыр екен. Өзінің айтуынша, жылқыны етті бағытқа айналдыруды мақсат қылып қойып отыр. Кәсіпкер ұзақ жылдар Жақсыбай ауылында автокөлік жүргізуші болып жұмыс істеген. Бертін келе өз-өзін қамтушы ретінде тұрғындардан ет алып, Орал, Атырау қалаларына тасып, отбасын асырапты. Ол «Жұмыспен қамту-2020 жол картасы» бағдарламасы бойынша 2011 жылы да 500 мың теңге несие алған. Несиеге екі жылқы сатып алып, оларды өсіріп, көбейткен. Қарызды былтыр толығымен қайтарып, биыл тағы да несие алып, кәсібін жандандыруда. тұрғындардан ет алып, Орал, Атырау қалаларына тасып, отбасын асырапты. нелтпек болып, автокөлікке тиеп жатыр екен. етін Оралдағы -Мал өсіру үшін ауылда тұрып жатырмын,-дейді кәсіпкер. -Өткенде Ақжайық ауданы Ілбішін ауылдық округінің «Тінәлі» елді мекенінен жылқы малын асылдандырмақ мақсатта айғыр алатын болып келістім. Қойды асылдандыру үшін Қазталов ауданының Қошанкөл ауылынан үш қошқар алып келдім. Жем мен шөп жеткілікті. Шөпті ауылдан сатып алсам, жемді көршілес Ресейдің Новоузенск ауданынан алып тұрамын. Қазір жеке меншігімде 15 бас жылқы мен 50 шақты қой бар. Аталған бағдарламаға сай несие алу ерінбей еңбек еткен адамға пайдасы зор деп білемін. Әрине, несиені той өткізу, автокөлік сатып алу үшін жұмсаған жандардың ұтылары анық. Өз басым несиені мақсатты пайдаланып, балаларымның болашақта бақуатты тұруына жұмсаймын. Осы ауылдағы «Закария» ШҚ мүшесі Нүркен Закарин үстіміздегі жылдың тамыз айында 1 млн. 500 мың теңге несиеге ие болған. Ол да несиеге ауылдан 10 бас ірі қара сатып алыпты. Осынша малға арнап қора да сатып алған. Ауылдағы жігіттердің көмегімен 5 метр тереңдіктен құдық қазып, қазір мал содан шыққан суды ішуде. Кәсіпкер бұрынғы шабындық жеріне қосымша биыл тағы да шабындық жер сатып алыпты. -Алған жерімнің көлемі 250 гектар, осындағы «Бөгет» елді мекенінің солтүстік жағында. Негізінен көлдік жер. Жазда жайылымдық жер алу ойымда бар. Шаруа қожалығымызда трактор мен пресс бар. Жазда өзімізден ауысқан шөпті тұрғындарға саттық,-дейді ол. Кәсіпкер, сондай-ақ былтыр Ресейден ғаламтор арқылы тапсырыс беріп, өз қаржысына инкубатор шығаратын аппарат саудалаған. Сол аппарат арқылы 150 шақты балапан жарық көрген. Оның жартысын сатып, пайда тапса, қалғаны бүгінде тауық болып, ауласында жүргенін көзіміз шалды. -Есебін тауып жұмыс істесе, пайдаға шаш етектен кенелуге болады. «Жұмыспен қамту-2020 жол картасы» бағдарламасының екінші бағыты ауыл тұрғындарына өте қолайлы деп есептеймін. Бұл да біреуден қарызға алған ақша сияқты, кесімді мерзімде қайтарасың. Мен де алған несиемді бұйырса, уақытында қайтарып беремін. Бұған қоса жалықпай жұмыс істеп, несие арқылы өзімнің отбасыма қосымша пайда табуға тырысамын,-дейді кәсіпкер бізбен әңгімесінде. Н.Жапақов
Қыран қанатты батырдың өр бейнесі Мәскеу төрінде
Күні: 30.12.2015, 248 рет оқылды
Жуырда Ресей Федерациясының астанасы Мәскеу қаласында «1941-1945 жылдардағы Ұлы Отан соғысының Орталық музейінің» Даңқ залында екі мәрте Кеңес Одағының Батыры, авиация генерал-майоры Талғат Жақыпбекұлы Бигелдиновтің қола мүсінін тапсыруға арналған салтанатты шара оздырылған болатын. Бұл музейді аралай жүріп, маршалдар үш мәрте Кеңес Одағының Батыры Г.К.Жуков, екі мәрте Кеңес Одағының Батырлары И.С.Конев, К.К.Рокоссовский, А.М.Василевский, Кеңес Одағының Батырлары К.А.Мерецков, Л.А.Говоров, Р.Я.Малиновский, С.К.Тимошенко, армия генералы А.И.Антонов және үш мәрте Кеңес Одағының Батыры атағына ие болған әуе қырандары И.Н.Кожедуб пен А.И.Покрышкиндердің ескерткіш мүсіндерінің орналасқанына анық көзіміз жетті. Ал, салтанатты шараны екі мәрте Кеңес Одағының Батыры Сергей Грицев атындағы «Жеңімпаз» қоры директорының міндетін атқарушы Петр Чуйко ашып былай деді: -Құрметті салтанатты жиынға қатысушылар! Дүниежүзі тарихында Ұлы Отан соғысы ерекше орынға ие. Ұлы Отан соғысындағы Жеңістің 70 жылдығы аясында бүгінгі біздің кездесуімізді ашық деп жарлиялаймын.Шешен одан әрі Кеңес Одағының Батыры, әуеде 305 рет жауға қарсы айқас жасаған өшпес ерліктің иесі Талғат Бигелдиновтың өмірбаянымен көпшілікті таныстырып өтті. Одан соң залды Ресей Федерациясы мен Қазақстан Республикасының жүректі тербер әнұрандары кернеп кетті. Әнұрандар орындалған соң барып, осынау салтанатты шараға Қазақстан Республикасынан арнайы ат сабылтып келген «Генералдар Кеңесі» РҚБ Президиумының төрағасы, әділет генерал-майоры, профессор Рүстем Қайдаров, генерал–майор Алмасбек Әбдірахманов, генерал–майор Сейітжан Қойбақов, генерал–майор Әділхан Әсет, генерал–майор Найль Галимжанов, Ауған соғысы ардагерлерінің «Наследия» қоғамдық бірлестігінің төрағасы Андрей Якунин, екі мәрте Кеңес Одағының Батыры, авиация генерал-майоры Талғат Бигелдиновтің мүсінінің авторы, ҚР Суретшілер Одағының мүшесі, ҚР Дизайнерлер Одағының мүшесі, ҚР Суретшілер Академиясының академигі, Қазақстан Суретшілер Ассоциациясының мүшесі, елімізге танымал мүсінші Мұрат Мансұров және «Жайық Пресс» ЖШС Жәнібек филиалының директор-редакторы Ахмедияр Батырханов көпшіліке таныстырылды. Сөз кезегі Қазақстан Республикасының Ресейдегі Төтенше және өкілетті елшісінің кеңесші-өкілі Виталий Темірбаевқа берілді. Тамырын бағзы заманнан тереңге тартқан Ресей мен Қазақстан арасындағы мәңгілік достық тарихына шолу жасаған өкіл ортақ Отанымызды неміс-фашистерінен азат етуде мәңгі өлмес ерліктің сан түрін сомдаған даңқты ұшқыш Талғат Бигелдиновке Ресей мемлекеті тарапынан көрсетілген құрметке зор алғысын жеткізді. Ұлағатты, тәлімі терең кешке жиылған жұртшылық «Әуеге көтерілу» фильмінен Т.Бигелдиновтің ерлігін паш етер сәттерге қанықты. Әділет генерал-майоры Рүстем Қайдаров сөз алып, екі елдің арасындағы жалғасын тапқан достықтың ұрпақтар сабақтастығы нәтижесінде мызғымастай дамып отырғандығына сүйіспеншілігін білдіре келіп, «1941-1945 жылдардағы Ұлы Отан соғысының Орталық мұражайына» «Екі мәрте Кеңес Одағының Батыры Талғат Бигелдинов» №1 мерейтойлық медалі мен батыр бабамыздың өр бейнесі сомдалған мүсіннің акт сертификатын және құжат көшірмелерін табыстады. Осы сәтте Талғат Жақыпбекұлының ескерткіш мүсінін бейнелеген мүсінші Мұрат Мансұров пен әйгілі ұшқыштың майлы кенепке суретін салған суретші Дарья Мусихина ортаға шықырылып, көпшілікке таныстырылды. Келесі кезекте Мәскеу қалалық ардагерлер кеңесінің төрағасы, екі мәрте Социалистік Еңбек Ері Владимир Долгих, РФ Әуе-ғарыш күштерінің бас қолбасшысы Виктор Бондарев, С.И.Грицев атындағы «Жеңімпаз» қорының президенті Сергей Архангельский және қордың директоры Сергей Путятин, Ұлы Отан соғысының ардагері, Ресей Батыры, әскери ұшқыш Сергей Краморенко, Социалистік Еңбек Ері, Байқоңыр ғарыш айлағының құрылысына қатысушы Алексей Макарычев, авиация генерал-полковнигі Борис Корольков, Кеңес Одағының Батыры, авиация генерал-полковнигі, РФ Мемлекеттік Думасының депутаты Николай Антошкин, генерал-майор, РФ Мемлекеттік Думасының депутаты Татьяна Москолкова, РФ Ішкі істер министрлігі орталық аппараты ардагерлер кеңесінің төрағасы, генерал-полковник, КСРО Ішкі істер министрінің бірінші орынбасары болған Иван Шилов, Ұлы Отан соғысының ардагері, 8-нші Қызылтулы, Ленин және Суворов орденді гвардиялық Кеңес Одағының Батыры, генерал-майор И.Панфилов атындағы атқыштар дивизиясының жауынгері Владимир Бурцов, генерал-лейтенант Александр Осипенко, генерал-лейтенант Вячеслав Борисов, генерал-майор Александр Грудовик, генерал-майор Михаил Михальчев, «Ұлы Отан соғысы жылдарында Шығыс Пруссия (Калининград обл.) аумақтарында қаза тапқан кеңес жауынгерлерін мәңгі есте қалдыру жөніндегі» қорының төрайымы, қандасымыз Галина Смирновалар сөз алып, батырларын дәріптеген қазақ халқына өздерінің шексіз ризашылықтарын білдіріп, екі ел арасындағы достығымыз мәңгілік жалғасын тапқай деп тілектерін жеткізді. Шара барысында ресейліктер салтанатты жағдайда «И.В.Панфиловқа 120 жыл» мерейтойлық медалімен қазақстандық әділет генерал-майоры, профессор Рүстем Қайдаров пен генерал–майор Алмасбек Әбдірахмановты марапаттады. Өз кезегінде Рүстем Есімханұлы «Екі мәрте Кеңес Одағының Батыры Талғат Биигелдинов» мерейтойлық медальдары мен Құрмет грамоталарын осы шараны ұйымдастыруға белсенділік танытқан бір топ ресейліктерге табыс етті. Ұйымдастырушылар алқасы Талғат Бигелдиновке тиесілі қос бірдей «Алтын» медальдің көшірме үлгісін әділет генерал-майоры Рүстем Қайдаров арқылы ҚР Орталық музейіне сыйға тартты. Мәскеуде оқып жүрген қазақстандық студенттер Лаура Барлыбаева мен Бекзат Айткешов домбырада күй күмбірлетсе, ресейлік сазгер Ольга Дубова өзі жазған «Честь имею» әнін орындап, көпшілік көңілін бір серпілтті. Шараның өтуіне сүбелі үлес қосып, еңбек еткен Петр Чуйконың иығына Рүстем Есімханұлы қазақы дәстүрмен шапан жауып, егеменді еліміздің атынан алғыс білдірді. Біз үшін қуанышқа толы болған осы шараға РФ Мәскеу қаласындағы Генералдар штабы академиясында және Төтенше жағдайлар академиясында оқып жүрген бір топ қазақстандық сардарлар, М.Ломоносов атындағы мемлекеттік университетінде оқып жүрген қазақстандық студенттер, Мәскеудегі қазақ диаспорасының өкілдері, сонымен қатар Мәскеу облысына қарасты Дубна мемлекеттік университетінде магистратура мен аспирантурада білім алып жүрген батысқазақстандық Дәмелі Мәди, Айдана Буранова, Әсел Тілеуғалиева, Закир Хамзин, Сергей Офицеров және Аида Темірғалиевалар арнайы келіп қатысты. Аталмыш музейде мұсылман халқы арасында ең алғаш рет қазақтың қайсар да қаһарман ұлының мүсінінің ойып тұрып орын алуы «Генералдар кеңесі» Республикалық қоғамдық бірлестігінің жемісті жұмысының нәтижесі екенін айтпай кетсек азаматтық арымызға сын болар. Шара барысында Қазақстан Республикасынан делегацияны бастап барған Рүстем Есімханұлына жолығысып, аз-кем әңгімеге тартқан едік. Генералдар кеңесінің төрағасы Рүстем Қайдаров сапар барысы туралы былай деп әңгімелеп берді:- Осыдан екі жыл бұрын Генералдар кеңесі Президиумының мүшелері Ұлы Жеңістің 70 жылдығын лайықты өткізу туралы бастамамен ҚР Үкіметіне, Қарулы Күштер министрлігі, Мәдениет министрлігімен «Нұр Отан» партиясына шықтық. Бұл мезгілде біздің арамызда Ұлы Отан соғысына қатысқан үш қана генерал бар болатын. Бұлар – армия генералы, Кеңес Одағының Батыры, Халық Қаһарманы, тәуелсіз Қазақстан мемлекетінің тұңғыш қорғаныс министрі Сағадат Нұрмағамбетов, екі мәрте Кеңес Одағының Батыры, авиация генерал-майоры Талғат Бигелдинов пен полиция генерал-майоры Әбдіқадыр Болсанбековтар еді. Біздер олардың келісімімен толықметражды фильм түсіру туралы шешім қабылдадық. Тұңғыш Президенттің Қоры алғашқы болып үн қатып, С.Нұрмағамбетов туралы түсірілген фильмге демеушілік танытты. Ақтөбе Кәсіпкерлер Одағы Т.Бигелдинов туралы, А.Болсанбеков өмірін баяндайтын фильмге Алматы облысы демеушілік танытты. «Көп түкірсе көл» деген қомақты қаржы жиналған соң, аталған генералдар туралы үш толықметражды фильм түсіріп, Мәскеудегі ардагерлер ұйымына хабар бердік. Кезінде Саяси Бюроның мүшесі болған, КОКП ОК хатшысы, екі мәрте Социалистік Еңбек Ері Владимир Долгих төрағалық ететін бұл ұйым Мәскеудегі ардагерлер үйінде Т.Бигелдинов туралы фильмнің тұсаукесерін өткізу туралы өтініш білдірді. Бұл ұсынысты қабыл алған қазақстандық төрт генерал 2015 жылы ақпан айында Мәскеуге барып тұсаукесер өткіздік. Мәскеулік ардагерлер ұйымының төрт көзі түгел жиналған тамаша отырыста біздің тарап «1941-1945 жылдардағы Ұлы Отан соғысының Орталық музейінің» Даңқ залына Талғат Бигелдиновтың бюст-мүсінін орнату туралы ұсыныс айттық. Елге оралған соң ержүрек батырдың ескерткіші Даңқ залында тұрған өзге ескерткіштерден еш кем болмауын қадағалап, қаржы іздестірдік. Біздің мәскеуліктерге сыйлаған бюст-мүсініміз барлығының көңілінен шықты. Кеңес Одағының Батыры атағын екі мәрте алғандар саны 65 адам болса, соның төртеуі қазақстандық ұшқыштар болатын. Бұлар – Иван Павлов, Сергей Луганский, Леонид Беда және Талғат Бигелдинов. Міне, осылардың ішінде бірінші боп Талғат ағамызға ескерткіш орнаттық. Бұл уақытқа дейін Ақтөбе қаласындағы әуе қорғаныс күштері институтына атамыздың сом мүсіні орнатылса, Қарағандыда Талғат Бигелдинов атындағы әскери мектеп-интернаты болатын және батырдың әскер қатарына шақырылған жері Бішкек қаласында да оның өр бейнесі қашалған бюсті бар. Қырғыз бауырларымыз ағамызды өз батырымыз деп ұлықтап отыр. Қырандай қайсар жан Астананың іргесіндегі Майбалықта дүниеге келгені белгілі, қазір бұл жерде халықаралық аэропорт салынды. Мен аэропорттың басшылығына осы жерде батырға бюст орнату туралы хат жаздым, әзірге олар бұл істі қолға алған жоқ. Болашақта Мәскеудегі Даңқ залына Иван Павлов, Сергей Луганский, Леонид Беданың және Гитлердің бункерін алуға қатысқан сайыпқыран Сағадат Нұрмағамбетовке бюст орнатуды мақсат етіп отырмыз. Біздер кешегі кеңестік кеңістіктегі КСРО мемлекеті құлағаннан кейін Мәскеу қаласындағы Даңқ залына өз батырының ескерткіш тұғырын орнатқан тұңғыш мемлекетпіз. Аталар ерлігіне адалдық таныту, жастарды отаншылдық рухта тәрбиелеуге атсалысуда осындай нақты шараларды жүзеге асырып отырған жайымыз бар. Бойында Отанға деген сүйіспеншілік болмаса, жастардың намыс қайрағын жанимын деу, Отаныңды қорға деп қайрау бекер болып шығар еді. Осынау игілікті іске жеткіншектерді тартуда сөз емес, ізгілікті үлгі көрсету нақты нәтиже бермек. Бүгінде елімізде екі мыңнан сәл асатын майдангерлер қалды. Өкініштісі сол, ардагерлер ай санап, келместің кемесіне мініп кетіп жатыр. Ауған жерінде қанын төккен ардагерлерді де жастар арасында ұлықтап отыруымыз керек. «Қазақмысқа» бізге бюсті әзірлеуге сапалы қола материалын бергені үшін зор алғыс айтамыз. Қайырымды жандардың қолдауымен мемлекеттен бір тиын ақша алмай, он миллион теңгеге бюсті орнаттық. Мүсінші елімізге танымал Мұрат Мансұров бірнеше рет Мәскеуге барып ескерткіштің әр миллиметріне дейін «жеті рет өлшеп, бар-ақ кес» дегендей елеп-екшеп, маңдай терін төгіп, керемет туындыны тудырды. Еңбекқор, өз ісінінің шебері, жүрегі ел деп соққан Мұрат Амангелдіұлына ағалық ізгі ниетпен алғыс білдіремін. Ахмедияр ҚУАНҰЛЫ.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті